**ORGANISASJONSPLAN**

**FOR**

**SELJORD IDRETTSLAG**



# Innhald

[Innhald 2](#_Toc466740404)

[Innleiing 3](#_Toc466740405)

[Grunnlagsopplysningar for idrettslaget 3](#_Toc466740406)

[Formål og målsetting 3](#_Toc466740407)

[Verdigrunnlaget 3](#_Toc466740408)

[Organisering 4](#_Toc466740409)

[Årsmøtet 5](#_Toc466740410)

[Styrets funksjon og samansetning 5](#_Toc466740411)

[Undergruppene 7](#_Toc466740412)

[Medlemar 7](#_Toc466740413)

[Forsikring 8](#_Toc466740414)

[Anlegg 8](#_Toc466740415)

[Dyrsku-dugnaden 8](#_Toc466740416)

[Informasjon 9](#_Toc466740417)

[Økonomi 9](#_Toc466740418)

[Rekneskap 9](#_Toc466740419)

[Medlemskontingent 9](#_Toc466740420)

[Treningsavgift 9](#_Toc466740421)

[Startkontingent individuelt 10](#_Toc466740422)

[Deltakaravgift lagidrettar 10](#_Toc466740423)

[Eigenandelar 10](#_Toc466740424)

[Reklame/sponsoravtaler 10](#_Toc466740425)

[Kiosksal 10](#_Toc466740426)

[Løn og honorar 10](#_Toc466740427)

[Reiserekning 10](#_Toc466740428)

[Klubbdrakter og profilering 11](#_Toc466740429)

[Reglar for Seljord IL 11](#_Toc466740430)

[Retningsliner for foreldre/føresette 11](#_Toc466740431)

[Retningsliner for utøvarar 11](#_Toc466740432)

[Retningsliner for trenerar 12](#_Toc466740433)

[Mobbing 12](#_Toc466740434)

[Seksuell trakassering 12](#_Toc466740435)

[Alkohol 12](#_Toc466740436)

[Reglar for reiser 13](#_Toc466740437)

[Politiattest 13](#_Toc466740438)

[Fair Play 14](#_Toc466740439)

[Dugnad 15](#_Toc466740440)

[Retningsliner for nettsider og sosiale mediar 16](#_Toc466740441)

[Skikk og bruk for e-post 16](#_Toc466740442)

[Trafikksikker klubb - Retningsliner for gjennomføring av transport 17](#_Toc466740443)

[Utmerking og æresmedlemskap 18](#_Toc466740444)

# Innleiing

Organisasjonsplanen er meint som et styrande dokument for Seljord Idrettslag med overordna retningsliner som lagets styrande organ skal arbeide etter. Hovudstyrets posisjon som lagets øvste organ for alle aktivitetar i laget har ein sett på som spesielt viktig å framheve og underbygge.

Organisasjonsplanen er utarbeida innanfor rammene av lagets lover.

Hovudstyret eller andre organ innan laget som hovudstyret gjev fullmakt, kan vedta nærmare instruksar/retningsliner innanfor ramma av det som er trekt opp i organisasjonsplanen.

Hovudstyret bør sjå til at organisasjonsplanen blir underlagt regelmessig revisjon og har eit overordna ansvar for å sjå til at organisasjonsplanen blir gjort tilfredsstillande kjent blant lagets styrande organ og medlemmar i Seljord IL.

# Grunnlagsopplysningar for idrettslaget

* Namn: Seljord Idrettslag
* Stifta: 28. mars 1902
* Idrett: Fleiridrettslag
* Postadresse: Postboks 86, 3835 Seljord
* E-postadresse: post@seljordidrettslag.no
* Bankkonto:2711.05.01272
* Banksamband: Sparebanken Din Seljord
* Internettadresse: www.seljordidrettslag.no
* Organisasjonsnummer i Brønnøysundregisteret: 987 336 994
* Tatt opp som medlem i Norges idrettsforbund og olympiske og paralympiske komite/NIF
* Registrert tilknytning til Telemark idrettskrets
* Registrert tilknytning til Seljord idrettsråd
* Årsmøtemånad: Februar

# Formål og målsetting

* Seljord IL skal vere ein open og demokratisk organisasjon der formålet er å drive idrett organisert i Norges idrettsforbund og olympiske og paralympiske komité (NIF).
* Arbeidet skal bere preg av frivilligheit, demokrati, lojalitet og likeverd. Alle idrettslige aktivtetar skal bygge på grunnverdiar som idrettsglede, fellesskap, helse og ærlegdom.
* Idrettslaget er sjølveigd og frittståande med utelukkande personlege medlemmar.
* Idrettslaget har som målsetting å aktivisere flest mogleg barn og ungdom i Seljord gjennom å tilby idrettslege aktivitetar.
* Overordna målsetting er å skape eit sunt og godt miljø for barn og ungdom i Seljord.

# Verdigrunnlaget

**Verdigrunnlaget fortel om levereglane i Seljord IL**

Felles verdiar når dei er godt forankra og synleggjort skapar:

* fellesskap og harmoni
* lojalitet og forplikting
* meining og motivasjon

Felles verdiar dannar utgangspunkt for felles:

* levereglar i styret
* levereglar for trenarteam
* spelereglar i laga
* foreldrevettreglar

# Organisering

Merknad:

Kjønnsfordeling: ” *Det skal vere minst 2 representanter for hvert kjønn i styret , råd, utvalg mv. med mer enn 3 medlemmar. I styret, råd og utvalg som består av 2 eller 3 medlemmar, skal begge kjønn vere representert*” Jf. Idrettslagets lov § 5

***Hovudstyret***

***Seljord Idrettslag***

***Valnemnd***

Leiar

+ 2 medlemar

+1 varamedlem

***Revisor***

2 medlemar

***Prosjektrupper***

Eventyrøy kunstgrasbane

***Dyrskugruppa***

Organisere seg sjølve

***Idrettsskule for barn***

Barn frå 6 til 12 år

***Idrettsskule for ungdom***

Ungdom frå 13 til 19 år

***Fotball-***

***gruppa***

***Handball-***

***gruppa***

***Ski- og skiskytar-***

***gruppa***

***Ride-***

***gruppa***

***Friidretts-***

***gruppa***

***Sykkel-***

***gruppa***

***Årsmøtet***

***Seljord Idrettslag***

# Årsmøtet

* Årsmøtet er lagets høgaste myndigheit.
* Årsmøtet blir halde ei gong i året innan utgangen av februar.
* Protokollen frå årsmøtet sendas til idrettsrådet i kommunen og leggas ut på idrettslagets heimeside.
* Innkalling til årsmøtet skal skje 1 månad før årsmøtet vert halde.
* Innkalling annonseras på heimesida og i lokalavisa og sendas ut til alle i styret og til undergruppene.
* Innkomne forslag skal vere styret i hende 2 veker før årsmøtet og sakspapira skal sendas ut 1 veke før.
* Årsmøtet er for medlemmar i klubben, det vil sei dei som har betalt medlemskontingenten. Foreldre/føresette har ikkje fullmakt til å stemme for medlemmar under 15 år.
* Årsmøtet legg grunnlaget for styret sitt arbeid og alle som ønskjer å bli med å bestemme korleis klubben skal drivas bør stille på årsmøtet.
* Årsmøtet skal gjennomføras slik det er fastsatt i lovens årsmøteparagraf 15

|  |
| --- |
| Styrets funksjon og samansetning |
|

|  |
| --- |
| Styret skal:* Planlegge og ivareta lagets totale drift, som omfattar mål- og strategiarbeid, budsjett og rekneskap samt oppgåver som står i §1 i NIFs lover, lovnorm for idrettslag. Stryet har ansvar for at det finnes retningsliner for aktiviteten i klubben.
* Sette i verk avgjerd og vedtak fatta av årsmøtet eller andre overordna idrettsmyndigheiter.
* Stå for dagleg leiing av laget og representere laget utetter.
* Disponere lagets inntekter (tilskot, kontingent o.a.) og fordele desse etter plan og godkjent budsjett.
* Oppnemne komitear og utval etter behov, og utarbeide instruks for desse.
* Kome med framlegg til årsmøtet til 3 medlemar inkl. leiar til valnemnda

Det er viktig at alle tillitsvalde har klart definerte oppgåver og ansvarsområder. Det anbefalas at styret, undergrupper og utval diskuterer arbeidsfordeling, og at spesiell kompetanse og/eller interesser vert ivaretatt. Leiar* er klubbens ansikt utetter, og klubbens representant i møte og forhandlingar
* står for klubbens daglege leiing, koordinerer styrets og klubbens totale aktivitet
* innkalle til styremøter, førebu saker og leie møta
* tilvise utbetalingar saman med kasserar
* ansvar for sponsoravtalar
* skal sjå til at val, adresseforandringar, oppgåver over medlemmar o.a. som har interesse for/skal sendas inn til krets- og forbund, meldas til overordna instansar innan gjevne fristar.

Nestleiar* fungere som leiar under leiars fråvær
* hjelpe leiar og danne eit leiarteam med denne
* idrettsregistrere medlemar i NIF
* har elles definerte oppgåver, på same måte som eit ordinært styremedlem

Skrivar* føre referat over alle styremøter og medlemsmøter
* lage møteplan i samsvar med heile styret, distribuere denne til alle styremedlemmar
* Førebu årsmøtet med å hente inn årsmeldingar frå undergruppene og annonsering
* Distribuere årsmelding og årsmøtereferat til styremedlemar og undergrupper

Kasserar* disponerer lagets midlar og har fullmakt til klubbens bankkonti
* har kjennskap til kontoplan og fører regnskap i høve til denne
* tilvise utbetalingar saman med leiar
* utfakturere gebyr, avgifter og sponsoravtalar mm.
* har til ein kvar tid oversikt over lagets økonomiske situasjon og følgjer opp denne
* sette opp resultatrekneskap ved sesongslutt og ser til at dette blir revidert til årsmøtet

Generelt* Det er viktig med ein rett arbeidsfordeling som skal ivareta drift og utvikling. Tenk også heile tida på om organisering av klubben er maksimal operativ. Spesielt er det viktig at styrets arbeid og prioriteringar i samband med utvikling er forankra og at det er kontaktpunkt frå styret og ned til dei operative trenarar. Alt må baseras på at medlemane blir ivaretatt.
* Valnemnda har ein viktig rolle for å sikre drift av klubben gjennom å finne personer med riktig kompetanse til styret. Ikkje minst motivere til å ta ansvar.
 |

 |

Revisorar

* Revisor skal vurdere om årsregnskapet er utarbeidet og fastsatt i samsvar med idrettens rekneskaps- og revisjonsbestemmelsar, og om organisasjonsleddets styre har oppfylt sin plikt til å sørgje for ordentleg og oversiktleg registrering og dokumentasjon av rekneskapsopplysningar i samsvar med idrettens rekneskaps- og revisjonsbestemmelsar.
* Korleis revisjonen utføras finnes i NIFs lov kapittel 4.

Valnemnd

* Valnemnd har ein av klubbens viktigaste oppgåver. Den har ansvaret for personalmessig og funksjonell utvikling av klubben ved å rekruttere nye styremedlemar/-medarbeidarar etter nøye vurderingar av medlemsmassa.

Valnemnda skal til årsmøtet kome med følgjande framlegg:

* Styremedlemar og varamedlem som er på val i hovudstyret
* Representant + varamedlem til styret for Granvin
* 2 representantar + 1 vara til Seljord Idrettsråd
* 1 representatn + 1 vara til styret i Raudkleiv veglag
* 2 likestilte revisorar som er på val annan kvart år

Valnemndas pliktar:

* å vurdere styrets og komiteanes verksemd,
* sjå til at medlemanes syn på styrets arbeid blir tatt opp til behandling,
* å diskutere med styret om eventuelle endringar i styrets samansetning,
* å halde seg informert om, og diskutere med, medlemane om ulike kandidatar for styreoppdrag, og gjennom det få greie på om ønska personar har kunnskap, tid og interesse for oppdraget,
* å gjennomgå for styret og medlemane kva for forandringar / nomineringar som kjem til å bli foreslått,
* før årsmøtet, på det tidspunkt vedtektene bestemmer, kome med skriftleg forslag på nominering som skal føreleggas medlemane på årsmøtet,
* under årsmøtet å presentere valnemndas forslag, samt etter årsmøtet å analysere eige nominasjonsarbeid.

# Undergruppene

Seljord IL er eit fleiridrettslag med per i dag 4 undergrupper:

* Fotballgruppa
* Handballgruppa
* Ski- og skiskytargruppa
* Ridegruppa
* Friidrettsgruppa
* Sykklegruppa

Alle undergruppene ved leiar er medlem av styret i Idrettslaget.

Kvar undergruppe skal ha eit styre på minimum 4 medlemer som minimum skal bestå av leiar, nestleiar, skrivar og økonomiansvarleg. Undergruppa kan fritt velje fleire i styret med eigne ansvarsområder. Undergruppene har eigne årsmøte etter avslutta sesong. Dei har også eigen valnemnd beståande av minimum 2 medlemar.

Hovudstyret i Seljord IL har i tillegg vald å organisere matsalet under Dyrskun i eiga

* Dyrskugruppa

Dyrskugruppa består av per i dag 9 medlemar og rekrutterar sjølv leiar og medlemar til gruppa.

Ansvaret for anlegg på Eventyrøy og Raudkleiv er organisert i eigne grupper etter behov

* Prosjektgrupper

Idrettskule for barn og ungdom vert organisert med medlemar frå undergruppene.

* Idrettsskule for barn
* Idrettskule for ungdom

# Medlemar

Medlemskap i Seljord IL er først gyldig og reknas frå den dag kontingenten er betalt.

For å ha stemmerett og kunne veljast til tillitsverv, må eit medlem ha vore tilslutta idrettslaget i minst 1 månad og ha betalt kontingent.

Medlemskap i Seljord IL kan opphøyre ved utmelding, stryking eller eksklusjon.
Utmelding skal skje skriftlig og får verknad når den er mottatt.

Ein tilsett kan vere medlem i klubben men har ikkje stemmerett på årsmøtet og den tilsette kan ikkje veljas til verv i klubben eller overordna organisasjonsledd.

Stryking kan finne stad av medlem som skylder kontingent for meir enn eit år. Medlem som strykas kan ikkje takas opp igjen før skyldig kontingent er betalt. Dersom eit medlem skylder kontingent etter forfalt to års kontingent, skal medlemsskapet bringes til opphøyr ved stryking frå idrettslagets side.

Ved innmelding bør medlemene fylle ut eit skjema med namn, fødselsdato, adresse, e-post, mobilnr. og namn på føresette. Dette for å få eit bra og oversiktelig medlemskartotek.

Undergruppene skal levere medlemslister innan gjevne fristar til hovudstyret.

Medlemskontingent blir sendt ut frå klubbens hovudstyre. Ingen undergrupper sender ut eigne rekningar.

# Forsikring

**Idrettsforsikring for barn**

Alle barn som er medlem av lag tilslutta Norges idrettsforbund og olympiske og paralympiske komité (NIF) eller som deltar i organisert aktivitet i klubbens/lagets regi er forsikra.

**Klubbforsikring**

Saman med If har NIF utviklet ein egen klubbforsikring som er tilpassa klubbanes forsikringsbehov.

# Anlegg

Seljor IL er eigar og drivar av idrettsanlegget på Eventyrøy og skianlegget på Raudkleiv, samt deleigar av Granvin Kulturhus AS med idrettshall.

# Dyrsku-dugnaden

Seljord IL har ein langsiktig avtale med Dyrskun Arrangement om matsal under Dyrskun. Totalt treng ein rundt 700 vakter desse 3 dagane + 100 vakter i til rigging og ettervask. Per i dag vert om lag halvparten av desse vaktene utført av medlemene i Seljord IL. Resten vert leigd inn frå andre lag.

Følgjande instruks er utarbeidd for undergruppene i Seljord IL vedkomande Dyrskudugnaden:

1. Alle gruppeleiarar må informere sine utøvarar m/føresette om kva som blir forventa av dei som aktive medlemmer av Seljord IL.
2. Det bør delast ut eit informasjonsskriv ved oppstart av ny sesong (sjå under). Informasjonsskrivet må vera lik for alle gruppene. I utgangspunktet bør det forventast ei økt på Dyrsku’n av alle som brukar Seljord IL.
3. For å få på plass mannskapslistene under Dyrskun stiller kvar undergruppe med mannskap i juni og august månad, som skal ringe rundt til sine medlemar. Kvar undergruppe får inntektsført timar for denne jobben.
4. Dersom undergruppene får tak i eigen medlemar som kan ta ei dobbelvakt eller ei ansvarsvakt på 12 timar får også inntektsført ekstratimane til sin gruppe.

Brev som går ut til alle medlemar i Seljord IL:

***TIL ALLE UTØVERAR M/FØRESETTE.***

*Velkomen som brukar av Seljord Idrettslag. SIL har mange aktivitetar å by på.*

*Av aktivitet kan ein nemne: Barneidrett, skitrening, fotballtrening, riding og handballtrening.*

*Det kostar pengar å drive eit idrettslag, både til aktiviteten og anlegga.*

*Vi er i ein situasjon der kommunen tek liten del av kostnadane til drift av anlegga og*

*aktiviteten. Av anlegg kan ein nemne: Idrettshallen på Granvin, fotballanlegget på Eventyrøy og skianlegget i Raudkleiv.*

*I Seljord er vi så heldige at vi har Dyrsku-dugnaden. Det er den som avgjer korleis idrettslaget kan drive.*

*Det er eit stort løft kvar haust å få i hamn dugnadslistene til denne dugnaden.*

*SIL vil derfor gå meir systematisk tilverks for å få på plass eigen dugnadshjelp.*

*I dag leiger vi inn ein stor del av dugnadshjelpa.*

***Vi ber om at alle som er brukerar av SIL, tek min. 1 vakt i løpet av Dyrsku-helga, evt. får andre til å ta vakta si.***

*De vil få ein telefon frå mannskapsgruppa om når de kan jobbe, og ein del anna praktisk informasjon.*

***HUGS:***

***Det er Dyrsku-dugnaden som avgjer kva nivå vi kan drive på.***

*Helsing*

*Styret i Seljord Idrettslag.*

# Informasjon

Idrettslaget informerer medlemene via nettsida som har adresse: seljordidrettslag.no

# Økonomi

* Hovudstyret er juridisk ansvarleg for lagets økonomi
* Hovudstyret er ansvarlig for å sette opp budsjett før årsmøtet.
* Alle innkjøp skal godkjennas av styret.
* Alle betalte faktura skal attesteras av 2 personer, den som har bestilt varen og styreleiar.
* Det skal teiknas underslagforsikring for dei som disponerer konti til Seljord IL.

## Rekneskap

Klubben skal føre eit rekneskap der kvar gruppe er ei avdeling i rekneskapen, dette i høve til rekneskapslova. Alle inn og utbetalingar skal gå gjennom klubben sin konto, det er ikkje lov å sette pengar som høyrer til klubben sine medlemmar inn på personlege konti.

Alle eigenandeler og startavgifter skal betalas gjennom klubben. Når ein reiser med eit lag kan det betales ut forskot til lagleiar, vedkomande skal då levere inn reiseoppgjer og kvitteringar for brukte pengar. Ein skal levere reiserekning/utleggskjema med kvitteringer for å få igjen det ein har lagt ut.

Eksempel.

Dersom ein vel å opprette ein eigen konto til for eksempel Norway Cup er denne konto ein del av rekneskapen til fotballgruppa og Seljord IL og skal revideras på lik line med andre konti til Seljord IL. Manglar det bilag eller at ein ikkje kan gjere greie for uttak av pengar, kan dette reknas som underslag av medlemanes pengar.

## Medlemskontingent

Medlemskontingenten fastsettas på årsmøtet som eigen sak jf. idrettslagets lov §4. Medlemskontingent skal betalas for kvart enkelt medlem, familiemedlemsskap reknas som ei rabattordning og ein må fortsatt registrere kvart enkelt medlem med namn og betalt beløp då revisor skal kontrollere medlemslister mot rekneskap.

**Medlemskontingentane til Seljord IL:**

Familiemedlemskap : kr 500,-.

Enkeltmedlem over 18 år:  kr 300,-.

Enkeltmedlem til og med 18 år: kr 200,-.

**Innkrevjingsrutinar:**

Faktura sendes ut innan utgangen av mars månad.

Første purring er 30 dagar etter forfall.

Medlemar som ikkje har betalt kontingent dei 2 siste åra vert sletta 31.12.

## Treningsavgift

Kvar undergruppe (med unntak av Ridegruppa) inklusiv barneidrett og herretrim har treningsavgift med følgjande satsar:

* Aktiv til og med 12år alle grupper ekskl. fotball kr. 100,- per år.
* Aktiv til og med 12 år i fotballgruppa kr. 200,- per år
* Aktiv over 12 år alle grupper kr. 400,- per år.
* A-laget fotball kr. 1200,- per år
* Idrettsskulen 5 til 12 år kr. 100,- per år
* Idrettsskulen 13 til 19 år kr. 200,- per år

## Startkontingent individuelt

Individuelle startkontingentar dekkas av Seljord IL innanfor budsjettet til undergruppa.

## Deltakaravgift lagidrettar

Seljord IL dekker påmeldingsavgift i lagidrettar innanfor budsjettet til undergruppa.

## Eigenandelar

På idrettsarrangement, stevne, cupar mv. kan den einskile gruppe sjølv bestemme innanfor budsjettet kva den einskilde deltakar skal betale i eigenandel.

## Reklame/sponsoravtaler

Alle sponsoravtalar skal godkjennas av hovudstyret. Ei undergruppe kan ikkje inngå eigne avtalar utan godkjenning frå hovudstyret.

## Kiosksal

Dersom undergruppene har kiosksal på sine arrangement skal det opprettas ein eigen bankkonto og føras rekneskap etter reglane til Seljord IL.

## Løn og honorar

All løn utbetalas etter skriftleg avtale mellom Seljord IL og den dette gjeld. Dersom ein får faktura frå privatpersonar skal ein alltid innrapportere dette som løn etter gjeldande rekneskapsreglar.

## Reiserekning

**Reiserekning/utlegg - standardskjema:**

Ein skal nytte standardskjema når det gjeld reise og utlegg.

**Krav til reiserekning:**

* Alt fylles ut på reiserekninga:
	+ namn, adresse, fødselsdato, bankkonto
	+ til og frå og dato for kvar enkelt reise
	+ formål med kvar enkelt reise
	+ ved diett må klokkeslett (avreise/framkomst) gjevast opp
* Vedlegg til reiserekninga (kvitteringar):
	+ Originalkvitteringar skal alltid leggas ved

# Klubbdrakter og profilering

**Lagsdraktene til Seljord IL: Raud trøye og svart bukse**

Alle medlemar får kjøpt treningsdressen til Seljord IL på Intersport Seljord ved å hente dressen sjølv og framvise medlemsskap i SIL til følgjande prisar:

*Lagsdress:*

Juniormodell kr. 300,-???

Vaksenmodell kr. 550,-???

(Seljord IL har då sponsa kr. 200,- per lagsdress)

*Skidress:*

Juniormodell kr 750,-???

Vaksenmodell kr 1250,-???

(Seljord IL har då sponsa kr. 500,- per skidress)

Seljord IL har og ei rabattavtale med Intersport Seljord på 20% (utanom det som er på sal) på treningsutstyr til bruk i idretten til dei som har betalt treningsgebyr for i SIL.

Trenarar og lagleiarar/oppmenn i Seljord IL får lags-/skidressen vederlagsfritt og skal alltid nyttast når ein representerer Seljord IL på idrettsarrangement.

Individuelle konkurransedressar dekkast av medlemet, men ein kan søkje hovudlaget om støtte dersom laget gjer eit felles innkjøp av dressar med lik profilering.

# Reglar for Seljord IL

## Retningsliner for foreldre/føresette

* Respekter klubbens arbeid. Det er frivillig å vere medlem av Seljord IL, men er du med følgjer du våre reglar
* Engasjer deg, men hugs at det er barna som driv idrett – ikkje du
* Respekter trenaren sitt arbeid og anerkjenn han/henne overfor barna dine
* Lær barna folkeskikk. Gå føre som eit godt eksempel
* Lær barna å tåle både medgang og motgang
* Motiver barna til å vere positive på trening
* Vis god sportsånd og respekt for andre
* Ved usemje snakkar du med den det gjeld – ikkje om
* Hugs at det viktigaste av alt er at barna trives og har det gøy!

## Retningsliner for utøvarar

* Respektere kvarandre
* Ha gode holdningar
* Ver lojal mot klubb og trenere
* Hjelp kvarandre
* Følg klubbens reglar
* Still opp for kvarandre
* Ver ærleg overfor trenar og andre utøvarar
* Ha eit godt samhald
* Stå saman
* Stille på treningar og stevner ein har forplikta seg til
* Vis engasjement
* Ha gode arbeidsholdningar
* Ver stolt av eigen innsats
* Ha eit objektivt ansvar for miljø og trivsel
* MOBBING ER IKKJE AKSEPTERT

## Retningsliner for trenerar

**SOM TRENAR I SELJORD IL SKAL DU BIDRA TIL:**

* Mestring, sjølvstendigheit og tilhørsle for utøvaren
* Positive erfaringar med trening og konkurranse
* Å fremme eit godt sosialt miljø, lagånd og vennskap
* At utøvarar skal kunne drive idrett i andre grupper
* Samarbeid og god kommunikasjon med andre trenarar, leierar og foreldre
* Ver eit godt forbilde
* Møt presis og godt forberedt til kvar trening
* Som trenar er du veiledar, inspirator og motivator
* Bry deg litt ekstra og involver deg i utøvarane dine
* Bli kjent med utøvaranes individuelle mål og oppleving av treninga
* Søk å utvikle sjølvstendig vurderingsevne hjå utøvaren
* Vis god sportsånd og respekt for andre
* Vær bevisst på at du gir alle utøvarane oppmerksamheit
* Ein kvar utøvar eller gruppe skal utfordras til å utvikle sine ferdigheitar

**INNHALDET I TRENINGA SKAL VERE PREGA AV:**

* Ein målretta plan
* Progresjon i opplevingar og ferdigheitar
* Stadig nye utfordringar slik at utøvaren flytter grenser
* Effektiv organisering
* Saklig og presis informasjon
* Kreative løysingar
* Fleksibilitet ved problemløysing

Som trener er du ansvarlig for god kommunikasjon

## Mobbing

Mobbing har blitt eit problem i det norske samfunnet både på sms og mail. Dette er noko idretten ikkje aksepterer. Vi forpliktar oss alle til å:

* Skape et inkluderande miljø i Seljord IL
* Sjå det positive i andre
* Bruke kroppsspråket på en positiv måte
* Vise at vi er imot mobbing, med ord og handlingar
* Ikkje misbruk telefon eller internett for å plage andre
* Ikkje bruk andre for å hevde oss
* Ikkje frys ut, eller snu ryggen til andre
* Respekter at vi er forskjellige
* Ta ansvar og sei frå dersom vi ser at nokon blir plaga

## Seksuell trakassering

Idretten tiltrekk seg dessverre personar som ikkje kjem til oss pga idretten vi utfører, men for å finne lette offer for sine eigne laster. Dersom nokon oppdagar seksuell trakassering er du pliktig til å ta dette opp med leiinga i Seljord IL.

## Alkohol

Her er idrettsforbundet sin holdning til alkohol som også gjeld for Seljord IL:

**IDRETTENS HOLDNING TIL ALKOHOL**Vedtatt av Idrettsstyret 16. mars 2004, sak 54

1. Norges Idrettsforbund og Olympiske Komité skal fremstå som en organisasjon som arbeider mot bruk av alkohol i idrettslig sammenheng. (NIFs lov §11-2 g)

2. Barn og unge som deltar i aldersbestemte klasser (under 18 år) skal møte et trygt og alkoholfritt idrettsmiljø. Trenere, ledere og utøvere skal fremstå som gode forbilder for barn og unge og ikke nyte alkohol i samvær med utøvere i denne alder.

3. Medlemmene i organisasjonen skal informeres om de skadevirkninger alkohol har på prestasjonsevnen, sikkerheten og det sosiale miljø.

4. Tribunekulturen skal være trygg, familievennlig og alkoholfri. På tribunene skal det derfor ikke nytes alkohol i tilknytning til konkurranseaktivteter. I lokaler tilknyttet idrettsanlegg gjelder de kommunale skjenkebestemmelser dersom lokalet leies ut til private. (NIFS lov §11-2 g)

## Reglar for reiser

REISEINSTRUKS FOR SELJORD IL

**1. Føremål**

1.1 Å gjere reise og opphald ved kampar, turneringar og treningsleirar til ein trygg, god og minnerik oppleving for aktive og leiarar.

1.2 Skape tryggleik for føresette som overlet barn og unge i klubbens varetekt.

1.3 Gje tryggleik for våre leiarar om kva som forventas av dei.

**2. Omfang og forutsetningar**

2.1 Desse reglane gjeld for alle reiser i samband med kampar, turneringar og treningsleirar med

overnatting der aktive under myndigheitsalder deltek.

2.2 Reiser som omfattas av desse reglar er å betrakte som alkoholfri sone for aktive og leiarar frå

avreise til heimkomst.

2.3 På alle reiser i regi av Seljord IL, skal det utpekas ein ansvarlig hovudleiar som har overordna myndigheit frå avreise til heimkomst.

2.4 Der kor fleire lag deltek skal kvart lag ha med seg min. 2 leiarar inkl. trenar/lagleiar. Min. 1 av leiarane skal vere av same kjønn som lagets deltakarar. Desse leiarane har ansvar for sitt lag eller gruppe.

**3. Hovudleiar**

3.1 Før avreise skal det avhaldas informasjonsmøte for deltakarane og deira føresette, eller på annan måte sørgje for at tilstrekkeleg informasjon blir gjeve.

3.2 Sørgje for at oppdatert deltakarliste med heime telefon nr. på alle deltakarane finnes ved avreise.

3.3 Sørgje for at det avhaldas orienteringsmøter for alle leiarane før og under opphaldet, og sørgje for at leiarane er kjent med denne instruks.

3.4 Har overordna ansvar for at reisa går føre seg etter dei retningsliner klubben har bestemt, og skal saman med dei øvrige leiarane bidra til trivsel for alle deltakarane.

3.5 Sørgje for at det etter reisa blir levert rekneskap med bilag for turen til gruppas kasserar. Dette skal vere signert av 2 personar.

3.6 Hovudleiar rapporterar til gruppeleiar, men i saker av følgjande karakter skal her som elles øyeblikkleg og direkte rapportere til leiar av hovudstyret.

* Overgrepssaker
* Ulykke med personskader
* Dødsfall blant klubbens medlemmar
* Økonomisk utroskap
* Klare brot på det klubben ønskjer å stå for
* Andre saker som kan medføre spesielle medieoppslag, eller merksemd frå det

 offentlege.

## Politiattest

Politiattest skal krevjas av personar som skal utføre oppgåver for idrettslaget som inneber eit tillits- eller ansvarsforhold overfor mindreårige eller menneske med utviklingshemming. Med mindreårige meiner ein barn og unge under 18 år. Personer under 18 år skal også krevjas politiattest. Den nedre grense er 15 år.

**Kven skal vi ha attest frå?**

Trenerar, oppmenn, foreldre som er med på turneringar som leiarar. Dei som ofte kjører andre sine barn. Det er betre å ha for mange attester enn ein for lite.

**Kva skal idrettslaget gjere?**

* Styret skal krevje politiattest av alle tilsette og frivillige som skal utføre oppgåver

for idrettslaget som inneber eit tillits- eller ansvarsforhold overfor mindreårige

eller menneske med utviklingshemming.

* Styret skal oppnemne ein person som er ansvarleg for å handtere ordninga med politiattest

i idrettslaget. Det skal også oppnemnas ein vararepresentant.

* Styret må informere om ordninga på idrettslagets heimmeside. Der skal også namn

og kontaktinfo på personane som skal handtere ordninga i idrettslaget gå fram.

* Idrettslaget må fastsette kva for oppgåver og kva for personar som er omfatta av ordninga.
* Den styreoppnemnte skal informere den/dei aktuelle personane om at dei må ha

politiattest.

* Den styreoppnemnde skal sende inn søknad om politiattest til politiet. Søknaden må

underteiknas av søkaren og av den styreoppnemnde. Attesten sendas frå politiet til

den einskilde søkar.

* Alle som skal ha politiattest må framvise attesten for den styreoppnemnde.
* Den styreoppnemnde skal lagre opplysningar om kva for personar som er kravd

Politiattest frå, at attesten er framvist og dato for framvisinga. Sjølve attesten beheld

søkaren.

* Idrettslaget skal ikkje gje oppgåver som inneber eit tillits- eller ansvarsforhold overfor

mindreårige eller menneske med utviklingshemming til personar som ikkje framvisar

politiattest eller som har merknad på attesten.

* Idrettslaget kan når som helst kontakte NIF for råd og veiledning i desse sakene på

telefon 800 30 630 eller på e-post til politiattest@idrettsforbundet.no.

## Fair Play

Fotball og handball har Fair Play regler som skal følgjast.

**For spelerane**

Som spelar har du eit ansvar for at du oppfører deg i den rette Fair Play-ånd. Det er kanskje enkelt å sei, men kva betyr det?

Fair Play betyr at du som spelar må:

* Ta godt vare på dine medspelarar og inkludere nye lagkameratar
* Unngå stygt spel og filming
* Skape tryggleik og god lagånd på banen

Fair Play-ånden skal vakse fram ved:

* Å trene og spele kamper med godt humør
* Å behandle motstandarane med respekt
* Å hjelpe skada spelar uansett lag
* Å takke motstandaren etter kampen
* Å ikkje kjefte på andre spelarar eller dommaren

**For trenerar og leierar**

Som trenar og leiar har du ansvar for at spelet utøvas i den rette Fair Play-ånd. Du skal sørgje for at spelarane har god kjennskap til reglar og retningsliner, og at desse blir fylgt. Du kan invitere spelarar og dommarar til temamøter, der situasjonar vert tatt opp til vurdering og bevisstgjering.

Det er ditt ansvar som trenar eller leiar at spelarane forstår:

* Meininga av dommarens situasjon og funksjon
* At dommarane må ta hurtige val – og dermed umulig kan vere feilfrie
* Meininga av å ikkje overreagere på dommaravgjersler
* At det er dommarens avgjersle som tel, og at det er bortkasta å pådra seg straff for kjeftbruk
* Meininga av å følgje regelverket - det tenar alle partar og dermed også spelet

**For føresette og foreldre**

Føresette, foreldre og besteforeldre er ein viktig ressurs for norsk handball og fotball. Det er fint om også dykk bidreg til trivsel og fair play i lagmiljøet!

Ta ansvaret og tenk over følgjande:

* Din interesse og oppfølging betyr mykje for barn og unge
* Likeverd, aksept og inkludering bør gjelde alle i handball- og fotballmiljøet
* Verdsett oppleving, god oppførsel og lagånd høgt
* Respekter trenarens bruk av spelarar – ikkje kritiser hans/hennar avgjersler
* Dommaren prøver også å gjere sitt beste – ikkje kritiser hans/hennar avgjersler
* Resultatet må ikkje bli for viktig - den enkelte spelars mestring har også stor betydning
* Gi oppmuntring til alle spelarane - ikkje bare dine kjente
* Stimuler til deltaking - utan nokon form for press
* Ta gjerne initiativ til å bidra på foreldremøter for å avklare haldningar og ambisjonar

**For publikum og supporterar**

Din interesse som publikummar og supporter er viktig for norsk handball og fotball, enten det gjeld kampar for barn, ungdom eller vaksen.

Har du tenkt over at du som publikummar er med på å bidra til kva for stemning og atmosfære kampen skal ha. Uansett om det gjeld kampar i topp eller bredde spelar publikum og supporterane ein viktig rolle i forhold til stemninga.

Tenk over følgjande:

* Verdsett opplevinga, god oppførsel og lagånd høgt
* Det viktigaste er tross alt å støtte laget ditt, uansett resultat
* Respekter trenarens bruk av spelarar – ikkje kritiser hans/hennar avgjersle
* Dommarane gjer sitt beste
* Dommarane må ta mange og hurtige val – og dommarane kan dermed umulig vere feilfri
* Respekter dommaranes val - ikkje kritiser hans/hennar avgjersler
* Ikkje overreager på dommaravgjersler

## Dugnad

Ein kan ikkje gje medlemane anledning til å kjøpe seg fri frå dugnad.

Det ein alternativt kan gjere er å ha ei høg medlemsavgift der ein kan få rabatt for utførte dugnadsjobbar. Ein kan også bruke dugnad til å gje medlemar anledning til å jobbe inn utgifter til treningsleirar, turneringar og andre reiser. Her kan ein også legge inn fordeling av dugnads inntekter i forhold til kva den einskilde har bidrege med i dugnadstimar.

## Retningsliner for nettsider og sosiale mediar

Seljord idrettslag er opptatt av at kvar treningsgruppe/lag har «levande» nettsider som suppleras med små nyheiter, linkar til nyheiter på nettsidene og bilde på Seljord idrettslag offisielle Facebook side samt på Instagram via hashtag #seljord-il. Ved utstrakt bruk av nettsidene vil kommunikasjon og informasjon bli tilgjengeleg for flest mogleg, både utøvarar, føresette og andre interesserte.

**Bruk av bilde**

Bilde av identifiserbare personar skal ikkje publiseras utan aktivt samtykke frå dei involverte personane. Dette vil sei at kvar person som er avbilda må individuelt takke ja, enten munnleg eller skriftleg, til at eitt eller fleire bilde blir publisert på internett. For barn under 15 år skal også ein føresett gje samtykke.

gje samtykke.

Spesielt når ein brukar bilde av mindreårige er det viktig at ein vel bilde som framstillar barna på ein positiv måte. Ver forsiktig med bruk av bilde der barn har lite kler (f.eks. badekler), og publiser aldri bilde med høy oppløysning. Prøv å unngå bruk av nærbilde, ta heller bilde på avstand.

Situasjonsbilde eller oversiktsbilde, der aktiviteten heller enn personene er motivet og kor ingen av personane er identifiserbare, kan publiseras utan løyve frå personane på bildet.

**Bilde som fell utanfor retningslinene**

Dersom du oppdagar bilde som Seljord IL medlemmer har publisert og som fell utanfor retningslinene våre, oppfordras du til snarast å melde dette til medlem@seljordidrettlag.no

**Bruk av sosiale mediar**

Seljord idrettslags bruk av sosiale mediar skal ikkje bidra til eit press for at barn og unge skal bli medlemmer av sosiale nettverk. Hugs at alle sosiale nettverk har ei aldersgrense som skal respekteras.

Utover Seljord idrettslags offisielle Facebook side er det opptil kvar treningsgruppe å opprette lukka grupper på Facebook. Dersom dette blir gjort, oppfordrar vi til at treningsgruppene brukar nettsida til treningsgruppa som hovudsystem samt at dette gjeras i samråd med leiing i særidrettsgruppa i Seljord idrettslag (for eks leiar for SIL Fotball). Ei eventuell Facebook gruppe skal supplere bruken av nettsida.

**Nettvettreglar**

1. Bilde og tekst skal ikkje innehalde element av ironi, mobbing, usaklege negative kommentarar
2. Respekter alltid opphavsretten (ein kan ikkje fritt publisere bilde ein finn gjennom f.eks. Google søk)
3. Inaktive Facebook grupper skal leggas ned
4. Hugs å vere ein god ambassadør for Seljord på nett

**Meir informasjon**

Du finn meir om personvern hos Datatilsynet: Veiledning om lovverk og reglar for publisering og personvern på internett

## Skikk og bruk for e-post

Under er forslag til reglar ved utsending av e- post til medlemar og andre.

* 1. Vurder kven du set som hovudmottakar. Hovudmottakaren skal svare på innhaldet dersom det ikkje er rein informasjon. Medlemar plikter å ta imot informasjon på epost frå leiinga. Slik epost skal sendas ut med adressene i blindkopifeltet.
	2. Vurder kven du informerer i ” KOPI ” - feltet. Styresaker skal bare til det styret som behandlar saka inntil avgjer er tatt eller til styreleiar gir beskjed til noko anna. Kopifeltet er ein muligheit til å informere mottakarar utan krav om aksjon. Ha respekt for andre si tid.
	3. Vær kritisk ved bruk av e-post for sending av meldingar til mange. Ved massedistribusjon av informasjon bør link til heimesida brukas.
	4. Bruk feltet ”emne/tittel” til å gi meldinga ein kort, men informativ overskrift. På denne måten kan mottakaren prioritere rett. Du bør ikkje blande fleire tema i same e-postmelding.
	5. Presenter den viktigaste informasjonen først i e-postmeldinga. Ver kort og konsis. Førestill deg korleis mottakaren vil oppfatte innhaldet.
	6. Tenk på korleis teksten i e-postmeldinga vil virke for mottakaren. Unngå unødig bruk av store bokstavar, utropstegn og spørsmålsteikn. Dette kan oppfattas som SKRIKING. DIN HENSIKT med dette kan feiltolkas av lesaren!
	7. Det er viktig at du bruker enkelt språk, korte avsnitt, og blanke liner mellom avsnitt (”enter/lineskift”). På denne måten blir din meining oversikteleg og lett å forstå for mottakaren.
	8. Ver forsiktig med bruk av fargar og andre formateringar. Ved slike behov er vedlegg til e-post veleigna.
	9. Ver spesielt varsam med å sende e-post dersom du er opprørt eller irritert. E-postmeldingar er ”evige” og bør tåle dagens lys uansett samanheng. Tenk deg om.
	10. Gjer det til ein vane alltid å lese gjennom heile innhaldet. Sjekk spesielt adressatane, og at alle vedlegg som det refereras til, er med før du sender.
	11. Svar på e-post så raskt du kan. Framfor alt – svar!

## Trafikksikker klubb - Retningsliner for gjennomføring av transport

I Seljord IL vert spelarar/idrettsutøvarar stort sett transportert i privatbilar til kampar og idrettsarrangement, enten ved samkjøring, ved at føresette køyrer eigne barn eller ved at utøvaren køyrer eigen bil. Vi arbeider for auka fokus på trafikksikkerheit for klubbens medlemmar under transport til og frå kampar/idrettsaktivitetar, også på sykkel til heimekampar, trening eller oppmøtestad.

**1. Ved alle reiser gjeld at …**

* bilen skal være i forskriftsmessig og i forsvarlig stand.
* sjåføren skal være vaken og opplagt.
* trafikkreglane skal følgas.
* talet på passasjerar i bilen skal ikkje overskride bilens tillate tal.
* personen som sit i passasjersetet framme skal vere over 140 cm med mindre airbagen på passasjersetet deaktiveras
* alle skal bruke bilbelte og barn under 135cm skal bruke godkjent sete/bilpute.
* nakkestøtter skal vere tilpassa passasjerens høgde.
* lause gjenstandar i bilen er farlig ved bråstopp, desse må difor sikras før turen startar. Plasser bagasje slik at den ikkje dett ned, kastas framover under kraftig oppbremsing eller stenger midtgang og dører.
* sjåføren skal være ekstra merksam på sin åtferd i trafikken ved reiser der utøvaren er i alderen 15- 18 år. Sjåføren skal vere eit positivt eksempel for ungdomane.

**2. Vi oppfordrar spelaren/idrettsutøvaren til å …**

* bruke hjelm når ein syklar.
* avtale felles oppmøte før avreise.
* bruke samkøyring.
* rullere på sjåførane, for eksempel ved å lage køyrelister.
* berekne god tid. Ved lange reiser bør det leggas inn stopp. Vel stoppestad kor det er lov å parkere og kor utøvaren kan ferdas trygt på plassen.

**3. Når lag/utøvarar transporteras med buss eller minibuss skal…**

* leige av buss helst skje gjennom buss-selskap for å sikre god teknisk standard og erfaren sjåfør.
* vi være oppmerksam på at ved bruk av eigen, eldre buss er det store krav til vedlikehald og tilsyn. Ved bruk av eigen buss er kravet til erfarne og faste sjåførar ufråvikeleg.
* alle passasjerar skal ha sitteplass.
* bussens bilbelte skal nyttas.

**4. Formidling**

* Trafikksikker klubb skal takas opp som tema på styremøte i undergruppene kvert år, og på trenar-/lagleiarmøte.
* Trenar/lagleiar skal ta opp tema og minne om retningslinene på foreldremøter.
* Retningslinene skal følgje med køyrelister som vert sendt ut.
* Trafikksikker klubb synliggjeras på heimesida til Seljord IL.

# Utmerking og æresmedlemskap

Årsmøtet vedtar reglar for utdeling av utmerking for sportslege og andre innsatsar.

## Statuttar for tildeling av Seljord Idrettslag sitt krus:

1. Kruset kan delast ut til medlem eller annan person som har gjort ein stor innsats for laget.
2. Prisen skal henge høgt.
3. Det kan takast omsyn både til aktiv idrett og administrativt arbeid.
4. Innsatsen for laget bør ha strekt seg over tid (over 10 år).
5. Grunngjevinga for tildelinga skal skrivast i "Krusvinnarprotokollen" og leggast ut på lagets heimeside.
6. På kruset skal stå namnet til den det gjeld og årstal.
7. Alle medlemer i laget kan koma med forslag på krusvinnar til hovudstyret seinast 4 veker før årsmøtet.
8. Hovudstyret får fullmakt til å velje ut krusvinnar blant innkomne forslag eller frå eigne kandidatar.
9. Utdelinga skal normalt skje i samband med årsmøtet eller i eit støre arrangement.

## Krusvinnarar i Seljord IL

*1976 Astrid (Vesla) Flatland.*

Aktiv handballspelar imeir enn 30 år. Ho har vore inspirator og hatt mange tillitsoppgåver i laget.

1977 Gunnar Sveinsson

Trufast støttespelar i SIL både som aktiv fotballspelar og som tillitsmann. Formann i laget i 1945 og 1951. Forfattar av Seljord Spel med tema frå idrettsmiljøet i laget. Skrive om fotballprofilar i bygda.

*1977 Åsmund Skori*

Han har vore aktiv i ski, hopp, friidrett, handball og fotball. Han har vore formann i laget i 1937-38,58-59,63 og 69. I lange periodar kasserar i laget.

*1977 Gunleik Haugland*

Eldskjel for breiddeidrett. Idrettsmerkegeneral. Har laget si største premiesamling etter a ha deltatt i alt av ski og fridrettskonkurransar i bygda og nabobygdene.

*1978 Steinar Reiten*

Støttespelar for SIL i ein 30 årsperiode. Ansvarleg for opprusting av den fyrste garderoben på idrettsplassen. Tidtakar, saftkokar m.m. Spesielt viktig i -startfasen på Dyrskudugnaden.

Formann i laget i 1965.

*1982 Magne Eiesland*

Aktiv i praktisk lagsarbeid. Primus motor i byggefasen av den nye lysløypa. Ansvarleg for merking og rydding av trimløypene til fjelltoppane i kommunen.

*1982 Gunhild Årmodt*

Sekretær og alltid ansvarleg for start og sluttlister i samband med ski og friidrettsarrangement i ei årrekkje.

*1982 Andres Øverbø*

Ivrig støttespelar i samband med skigruppa i mange år. Tok ansvar for service/vedlikehald av snøskuteren.

*1992 Tor Reiten*

Aktiv i fridrett med bl.a. 11 landskampar for Noreg. Trenar og oppmann for gutar og jenter i fotball. Initiativtakar for å få i hamn avtala om matsalet på Dyrskun. Formann i laget 76-77 og 97-98.

*1993 Randi Nordskog*

Sekretær i laget i mange år. Ansvarleg for mannskapslister til Dyrskudugnaden i ei årrekkje. Dagleg leiar for matsalet.

*1994 Tone Reiten*

Initiativtakar til barneidrettskulen og trimgruppa. Oppmann i friidrett og ski og lagleiar i jentefotballen. Leiar i laget 1985-86.

*1998 Odd Tufte*

Aktiv i fotball. Ansvarleg for tilrigging på Dyrskun i samband med matsalet 1977-1998.

*1998 Gunnar Eilefstjønn*

Aktiv støttespelar på mange plan. Innkjøpsskjef på Dyrskun frå 1977-98.

Formann i laget 1988-89.

*1999 Dag Nordskog*

Aktiv fotballspelar i ei lang årre\_kkje. Formann i fotballgruppa i mange år i 70-80 åra. Vedlikehaldsmann på idrettsanlegget i fleire år.

*2001 Inger Espeland*

Langvarig innsats for å få dugnadsarbeidet i hamn på Dyrskun. Kasserar i mange år for matsalet.

Aktiv med i vervegruppa for Idrettshallen. Innsatsen har gått over mange år.

*2001 Lars Bjådal*

Han bar vore formann i laget i frå 1991-1994. Leiar av Dyrskugruppa 91-97. Viktig bidrag har vore å få aksept for momsfritak ved matsalet på Durskun saman med Gunnar Eilefstjønn i 1993.

*2002 Svein Tveiten.*

Han har vore aktiv fotballspelar i 70 åra. Han har hatt trenaransvar for fotballspelarar og også vore innom skitrening. Ivrig tilretteleggar for mange verksemder. Medlem av initiativgruppa for matsalet på Dyrskun. Byggeleiar for Idrettshallen og Kulturhusdelen 1990-95. Byggeleiar for Ridehallen.

Hans kandidatur er overmoge.

*2011 Svanhild Verpe Moen*

Ho har vore aktiv handballspelar i Seljord IL frå 1985 til 2000 og trena lag frå 1980 talet og fram til i dag. Instruktør på handballskular i Seljord. Har vore skrivar i hovudlaget, kasserar og ført rekneskap i 8 år og var leiar i 2001 til 2003. Leiar i barneidretten i 2 år. Har vore medlem i handballstyret og leiar i fleire periodar. Ansvar for mannskapslistene til SIL og servering i kafeteria under Dyrskun i fleire år.

*2016 Jon Aarbakk*

Han har vore med på Dyrskudugnad frå ca 1985 til i dag. Har hatt løypekjøring i den gamle lysløypa, i Kivledalen og nå i Raudkleiv frå ca 1988 til i dag i nesten 30 år. Har vore leiar i skigruppa i to periodar. Leiar i Seljord IL og Seljord Idrettsråd i to periodar. Er ildsjela til Raudkleiv som starta opp med forhandlingar med grunneigarane i 2000 og står i dag ferdig etter 15 års innsats.

*2016 Tellef Solås*

Han var styremedlem i skigruppa i 2 år frå 92-93 og leiar i skigruppa 94-95. Frå 1996 til 2004 var han leiar i fotballgruppa då A-laget i fotball spela seg opp i 3. divisjon og var der i 6 sesongar. Var lagleiar for juniorjentelaget til Seljord i 2005. Han har vore leiar i Dyrskugruppa frå 1999 til i dag og er leiar i Seljord Idrettsråd og Seljord idrettslag frå 2013 fram til i dag.

## Statuttar for æresmedlemskap i Seljord Idrettslag

1. Æresmedlemskap er lagets høgaste utmerking
2. Utmerkinga skal henge svært høgt, og kan bare tildelas personar som har vore aktive i Seljord IL gjennom mange år.
3. Æresmedlemskap tildelas personar som har
	1. utført usedvanleg fortenestefullt arbeid for laget gjennom mange år,
	2. har lagt ned ein spesielt stor administrativ innsats over lang tid
	3. eller i ei spesiell sak som har fått stor avgjerd for laget.

eller

* 1. Gjennom mange år, så vel sportsleg som administrativt, har betydd svært mykje for miljø, samhald og trivsel i Seljord IL.
1. Styret i Seljord IL skal til einkvar tid kunne vurdere kandidatar som skal utnemnas til æresmedlemer på bakgrunn av forslag fremma av medlemer i laget.
2. Det er eit samla styre som utnemner æresmedlemmer.
3. Markering av utnemninga bør skje på årsmøtet eller i eit støre arrangement.
4. Æresmedlemmer får et livslangt og gratis medlemskap i Seljord IL.
5. Den som utnemnas til æresmedlem skal motta eit synleg bevis på utnemninga i form av eit diplom.
6. Det skal opprettas eit arkiv over æresmedlemmene med grunngjeving for tildelinga. Oversikt skal finnas på lagets heimeside.
7. Æresmedlemmer skal inviteras til jubileum og andre store tilstelningar i lagets regi.

## Æresmedlemar i Seljord IL

*Det er fastsett opning av den nye kunstgras- og friidrettsbanen på Eventyrøy sundag 28. august i samband med Sparebanken Din Cup på Eventyrøy*

*Hovudstyret i Seljord Idrettslag er svært takksame og utruleg imponert over prosjektgruppas arbeid med det nye baneanlegget.*

*Gunnar Eilefstjønn vart spurt av hovudstyret om han kunne ta på seg å rekruttere medlemar til ei prosjektgruppe som hadde ansvar for oppbygging av det nye baneanlegget på Eventyrøy. Dette tok han på seg og hadde innan kort tid fått med seg Olav Kåsa, Alf Johansen, Vidar Tveiten i tillegg til seg sjølv i prosjektgruppa. Frå Idrettslaget var elles Inge Nilsen, Kai Slåkvik, Roar Johansen og Tellef Solås med i prosjektgruppa.*

*Gunnar, Olav, Alf og Vidar har saman hatt utruleg god styring og gjennomført prosjektet på ein svært tilfredsstillande måte. Her er det svært mange dugnadstimar som er lagt ned og i tillegg har Alf Joahnsen AS bidrege med ei gåve på maskinelt grunnarbeid til ein verdi av kr. 350.000.*

***Hovudstyret har i styremøte 20.juli vedteke at Seljord IL vil påskjønne denne innsatsen ved å utnemne Gunnar Eilefstjønn, Olav Kåsa, Alf Johansen og Vidar Tveiten til æresmedlemar i Seljord IL****. Sjølve utnevninga vil skje i samband med opninga av anlegget 28. august.*